Komission asetus (EY) N:o 2176/2002, annettu 6 päivänä joulukuuta 2002, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta



Virallinen lehti nro L 331 , 07/12/2002 s. 0003 - 0004



Komission asetus (EY) N:o 2176/2002, annettu 6 päivänä joulukuuta 2002, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 1832/2002(2), ja erityisesti sen 9 artiklan, sekä katsoo seuraavaa: (1) Komission asetuksella (EY) N:o 969/2002(3) otettiin käyttöön asetuksen (ETY) N:o 2658/87 liitteessä I olevaan 39 ryhmään uusi 1 lisähuomautus ja 40 ryhmään uusi 1 lisähuomautus niiden edellytysten täsmentämiseksi, joiden vallitessa huokoisella muovilla tai huokoisella kumilla päällystetyt, kyllästetyt tai peitetyt kintaat tai muut käsineet on luokiteltava yhdistetyn nimikkeistön 39 ja 40 ryhmään. (2) On käynyt ilmi, että lisähuomautuksissa käytetyllä ilmaisulla "tekstiilikangas" ei täsmennetä tarpeeksi sitä ainetta, josta kyseiset kintaat tai muut käsineet voidaan valmistaa. (3) Kyseisen aineen täsmentämiseksi ja siten yhdistetyn nimikkeistön yhdenmukaisen soveltamisen varmistamiseksi kyseisissä lisähuomautuksissa käytetty ilmaisu "tekstiilikangas" on korvattava ilmaisulla "kudotut tai neulotut kankaat, huopa tai kuitukankaat". (4) Tämän johdosta asetus (ETY) N:o 2658/87 on muutettava. (5) Oikeusvarmuuden vuoksi tätä asetusta olisi sovellettava samasta ajankohdasta kuin asetusta (EY) N:o 1832/2002. (6) Tässä asetuksessa säädetyt toimenpiteet ovat tullikoodeksikomitean lausunnon mukaisia, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2658/87 liite I seuraavasti: 1) Korvataan 39 ryhmän 1 lisähuomautus seuraavalla tekstillä: "1. Jos kudotut tai neulotut kankaat, huopa tai kuitukankaat ovat ainoastaan vahvikkeina, kuuluvat huokoisella muovilla kyllästetyt, päällystetyt tai peitetyt kintaat ja muut käsineet 39 ryhmään riippumatta siitä, ovatko ne - huokoisella muovilla kyllästetyistä, päällystetyistä tai peitetyistä kudotuista tai neulotuista (muista kuin nimikkeeseen 5903 kuuluvista) kankaista, huovasta tai kuitukankaista valmistettuja sovitettuja tavaroita, vai - kyllästämättömistä, päällystämättömistä tai peittämättömistä kudotuista tai neulotuista kankaista, huovasta tai kuitukankaista valmistettuja sovitettuja tavaroita, jotka on myöhemmin kyllästetty, päällystetty tai peitetty huokoisella muovilla. (56 ryhmän 3 huomautuksen c kohta ja 59 ryhmän 2 huomautuksen a kohdan 5 alakohta).". 2) Korvataan 40 ryhmän 1 lisähuomautus seuraavalla tekstillä: "1. Jos kudotut tai neulotut kankaat, huopa tai kuitukankaat ovat ainoastaan vahvikkeina, kuuluvat huokoisella kumilla kyllästetyt, päällystetyt tai peitetyt kintaat ja muut käsineet 40 ryhmään riippumatta siitä, ovatko ne - huokoisella kumilla kyllästetyistä, päällystetyistä tai peitetyistä kudotuista tai neulotuista (muista kuin nimikkeeseen 5906 kuuluvista) kankaista, huovasta tai kuitukankaista valmistettuja sovitettuja tavaroita, vai - kyllästämättömistä, päällystämättömistä tai peittämättömistä kudotuista tai neulotuista kankaista, huovasta tai kuitukankaasta valmistettuja sovitettuja tavaroita, jotka on myöhemmin kyllästetty, päällystetty tai peitetty huokoisella kumilla. (56 ryhmän 3 huomautuksen c kohta ja 59 ryhmän 4 huomautuksen viimeinen kappale).". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä joulukuuta 2002. Komission puolesta Frederik Bolkestein Komission jäsen (1) EYVL L 256, 7.9.1987, s. 1. (2) EYVL L 290, 28.10.2002, s. 1. (3) EYVL L 149, 7.6.2002, s. 20.